Kiljeno ežeras
Kiljeno ežeras (isp. Lago Quillén) – ežeras Argentinoje, Neukeno provincijos vakaruose, Lanino nacionaliniame parke. Telkšo Andų kalnuose, 975 m aukštyje. Ežeras ledyninės kilmės, nusidriekęs rytų – vakarų kryptimi. Krantai apaugę notofagų ir araukarijų miškais. Išteka Kiljeno upė (Aluminės intakas, Negro baseinas). Aplink ežerą yra mapučių gyvenviečių. Lašišinių žuvų žvejyba.